
1.	CONTEXTUL PROPUNERII
•	Motivele și obiectivele propunerii
Prezenta propunere de modificare a Regulamentului (UE, Euratom) 2020/2093[footnoteRef:2] este înaintată împreună cu Propunerea de regulament de instituire a Împrumutului pentru sprijinirea Ucrainei și de modificare a Regulamentului (UE) 2024/792 de instituire a Mecanismului pentru Ucraina[footnoteRef:3]. [2: 	Regulamentul (UE, Euratom) 2020/2093 al Consiliului din 17 decembrie 2020 de stabilire a cadrului financiar multianual pentru perioada 2021-2027, JO L 433I, 22.12.2020, p. 11.]  [3: 	Regulamentul (UE) XXX/XXX al Parlamentului European și al Consiliului din XXX de instituire a Împrumutului cu recurs limitat acordat Ucrainei (JO XXX).] 

În urma invadării neprovocate și nejustificate a Ucrainei de către Rusia, Uniunea a oferit un sprijin substanțial Ucrainei printr-o serie de măsuri financiare. Ucraina va avea nevoie de asistență continuă, care ar trebui furnizată în temeiul noului regulament propus de instituire a Împrumutului pentru sprijinirea Ucrainei.
Modificarea Regulamentului (UE, Euratom) 2020/2093, care va extinde garanția bugetară care se aplică, de regulă, în prezent împrumuturilor acordate Ucrainei în cadrul instrumentului AMF+[footnoteRef:4], al Mecanismului pentru Ucraina[footnoteRef:5] și al AMF acordate Ucrainei în cadrul Mecanismului de cooperare în materie de împrumuturi pentru Ucraina[footnoteRef:6], acoperă, de asemenea, asistența financiară acordată Ucrainei în temeiul Regulamentului (UE) XXX/XXX al Parlamentului European și al Consiliului. Garanția respectivă ar trebui să asigure faptul că resursele necesare sunt întotdeauna disponibile în timp util, astfel încât Uniunea să își îndeplinească toate obligațiile financiare pe care le are față de creditorii săi. În consecință, dacă Uniunea trebuie să își onoreze obligațiile de rambursare din resursele disponibile în bugetul Uniunii – în cazul în care un stat beneficiar nu efectuează la timp plata datorată – sumele necesare vor fi mobilizate peste plafoanele din CFM până la limitele plafonului resurselor proprii (din așa-numita „marjă de manevră”). [4: 	Regulamentul (UE) 2022/2463 al Parlamentului European și al Consiliului din 14 decembrie 2022 de instituire a unui instrument pentru acordarea de sprijin Ucrainei pentru 2023 (asistență macrofinanciară +) (JO L 322, 16.12.2022, p. 1, ELI: http://data.europa.eu/eli/reg/2022/2463/oj).]  [5: 	Regulamentul (UE) 2024/792 al Parlamentului European și al Consiliului din 29 februarie 2024 de instituire a Mecanismului pentru Ucraina (JO L, 2024/792, 29.2.2024, ELI: http://data.europa.eu/eli/reg/2024/792/oj).]  [6: 	Regulamentul (UE) 2022/2463 al Parlamentului European și al Consiliului din 14 decembrie 2022 de instituire a unui instrument pentru acordarea de sprijin Ucrainei pentru 2023 (asistență macrofinanciară +) (JO L 322, 16.12.2022, p. 1, ELI: http://data.europa.eu/eli/reg/2022/2463/oj).] 

Acoperirea bugetară din marja de manevră ar trebui să se aplice asistenței financiare acordată Ucrainei sub forma unui împrumut în valoare de 90 000 000 000 EUR, care urmează să fie pus în aplicare în cadrul cooperării consolidate. 
Sprijin preferențial pentru Ucraina
Pentru a oferi sprijin preferențial Ucrainei și pentru a evita creșterea presiunilor asupra finanțelor publice ale Ucrainei, bugetul Uniunii va acoperi costurile îndatorării care decurg din contractarea unui împrumut, prin acordarea unei subvenții pentru costurile îndatorării. Aceste costuri includ costurile cu serviciul datoriei (costul finanțării și costurile de emitere și gestionare a lichidităților) și costurile administrative aferente. Costurile cu serviciul datoriei vor fi finanțate în cadrul unui nou instrument special tematic, „Împrumutul pentru sprijinirea Ucrainei”, peste plafoanele CFM. Atunci când se mobilizează instrumentul „Împrumutul pentru sprijinirea Ucrainei” în cadrul procedurii bugetare, vor fi luate în considerare disponibilitățile bugetare din alte instrumente speciale, normele sectoriale aplicabile, orice obligație juridică sau de altă natură, inclusiv în cadrul instrumentului EURI, prioritățile, prudența bugetară și buna gestiune financiară. 

2.	TEMEI JURIDIC, SUBSIDIARITATE ȘI PROPORȚIONALITATE
•	Temeiul juridic
Articolul 312 din TFUE constituie temeiul juridic pentru adoptarea cadrului financiar multianual.
•	Subsidiaritatea (în cazul competențelor neexclusive) 
Inițiativa se înscrie într-un domeniu de politică în care UE are competențe exclusive (în temeiul articolului 312 din TFUE). În consecință, principiul subsidiarității nu se aplică.
•	Proporționalitatea
Modificările sunt proporționale cu nevoia urgentă de a institui un instrument pentru acordarea de sprijin Ucrainei, care poate fi pus în aplicare numai după ce se stabilește acoperirea bugetară a împrumuturilor acordate Ucrainei.
•	Explicarea detaliată a dispozițiilor specifice ale propunerii
Capitolul I – Dispoziții generale
Articolul 2 – Respectarea plafoanelor din CFM
În temeiul dispozițiilor existente ale articolului 2 alineatul (3) din Regulamentul (UE, Euratom) 2020/2093, cuantumurile necesare pentru onorarea obligațiilor de rambursare ale Uniunii în cadrul operațiunilor de împrumut și de credit în cazul în care Uniunea nu primește de la statul beneficiar plata la timp (și anume, mobilizarea unei garanții pentru asistență financiară acordată statelor membre și Ucrainei) vor fi mobilizate peste plafoanele din CFM. 
Cuantumul mobilizat nu poate antrena depășirea limitelor plafonului aferent resurselor proprii. Dispoziția care extinde acoperirea bugetară de la marja de manevră la garanția pentru asistența financiară acordată Ucrainei în temeiul Regulamentului privind Împrumutul pentru sprijinirea Ucrainei este, prin urmare, compatibilă cu alineatele (1) și (3) din articolul 312 din TFUE, în temeiul cărora CFM „vizează asigurarea evoluției ordonate a cheltuielilor Uniunii în limita resurselor proprii” și „prevede orice alte dispoziții utile bunei desfășurări a procedurii bugetare anuale”.
Capitolul 3 – Instrumente speciale
Secțiunea 1 – Instrumente speciale tematice
Articolul 10c – Instrumentul „Împrumutul pentru sprijinirea Ucrainei”
Acest nou articol este introdus pentru a institui instrumentul „Împrumutul pentru sprijinirea Ucrainei”, un nou instrument special tematic. 
Elementele specifice de cheltuieli pentru care poate fi utilizat instrumentul „Împrumutul pentru sprijinirea Ucrainei” sunt costurile cu serviciul datoriei, care cuprind costurile de finanțare și costurile de emitere și gestionare a lichidităților, datorate în ceea ce privește fondurile împrumutate de pe piețele de capital pentru un împrumut acordat Ucrainei care urmează să fie pus în aplicare în cadrul cooperării consolidate.
4.	IMPLICAȚII BUGETARE
Prin extinderea mobilizării unei garanții pentru asistență financiară peste plafoanele din CFM pentru Ucraina pentru asistența financiară propusă, în plus față de asistența financiară acordată statelor membre ale UE și Ucrainei în cadrul instrumentului AMF+, al Mecanismului pentru Ucraina și al AMF acordate Ucrainei în cadrul Mecanismului de cooperare în materie de împrumuturi pentru Ucraina, propunerea va permite o utilizare mai eficientă a resurselor bugetare în cadrul plafoanelor din CFM. Posibilitatea de a mobiliza garanția peste plafoanele din CFM ar oferi o acoperire completă a asistenței financiare disponibile pentru Ucraina în conformitate cu Regulamentul (UE) XXX/XXX al Parlamentului European și al Consiliului în următorii ani, în conformitate cu principiul bunei gestiuni financiare. 
Instrumentul special „Împrumutul pentru sprijinirea Ucrainei” inclus în prezenta propunere va fi mobilizat în cadrul procedurii bugetare prevăzute la articolul 314 din TFUE, pentru sumele stabilite în conformitate cu procedurile aplicabile prevăzute în actele de bază relevante. În cursul actualei perioade a CFM, se preconizează că fondurile împrumutate pentru finanțarea împrumutului acordat Ucrainei vor genera costuri cu serviciul datoriei, facturate în 2027, a căror acoperire ar putea necesita mobilizarea instrumentului special „Împrumutul pentru sprijinirea Ucrainei”. Atunci când se mobilizează instrumentul „Împrumutul pentru sprijinirea Ucrainei” în cadrul procedurii bugetare anuale, vor fi luate în considerare disponibilitățile bugetare din alte instrumente speciale, normele sectoriale aplicabile, orice obligație juridică sau de altă natură, inclusiv în cadrul instrumentului EURI, prioritățile, prudența bugetară și buna gestiune financiară. 
Întrucât cheltuielile legate de instrumentele speciale sunt înscrise în buget „peste” plafoanele relevante din CFM, prezenta propunere nu are un impact asupra plafoanelor CFM.

REGULAMENT AL CONSILIULUI
de modificare a Regulamentului (UE, Euratom) nr. 2020/2093 de stabilire a cadrului financiar multianual pentru perioada 2021-2027
CONSILIUL UNIUNII EUROPENE,
având în vedere Tratatul privind funcționarea Uniunii Europene, în special articolul 312,
având în vedere Tratatul de instituire a Comunității Europene a Energiei Atomice, în special articolul 106a, 
având în vedere propunerea Comisiei Europene, 
având în vedere aprobarea Parlamentului European6, 
hotărând în conformitate cu o procedură legislativă specială,
întrucât:
(1)	În urma războiului de agresiune neprovocat și nejustificat al Rusiei împotriva Ucrainei, Uniunea a sprijinit Ucraina printr-o serie de măsuri financiare.
(2)	Ucraina va avea nevoie de asistență financiară și economică continuă într-un mod previzibil, continuu, ordonat, flexibil și în timp util pentru a-și acoperi nevoile de finanțare, în special cele generate de războiul de agresiune al Rusiei. În acest scop, Uniunea a instituit un nou instrument în temeiul Regulamentului (UE) XXX/XXX al Parlamentului European și al Consiliului. În temeiul respectivului instrument, asistența financiară preconizată urmează să fie furnizată sub formă de împrumuturi. 
(3)	Decizia (UE) XXX a Consiliului[footnoteRef:7] a autorizat cooperarea consolidată pentru instituirea unui Împrumut pentru sprijinirea Ucrainei în valoare de 90 000 000 000 EUR. . În temeiul articolului 332 din TFUE, cheltuielile care rezultă din punerea în aplicare a cooperării consolidate urmează să fie suportate de statele membre participante. Costurile administrative legate de punerea în aplicare a oricărei cooperări consolidate ar trebui să fie suportate din bugetul Uniunii.  [7: 	Decizia (UE) 2026/… a Consiliului (JO L …, ELI: …).] 

(4)	În acest scop, gGaranția din bugetul Uniunii ar trebui extinsă pentru a acoperi asistența financiară acordată Ucrainei sub forma unui împrumut în valoare de 90 000 000 000 EUR pus în aplicare în cadrul cooperării consolidateRegulamentului (UE) XXX/XXX ale Parlamentului European și al Consiliului. Garanția respectivă ar trebui să asigure faptul că resursele necesare sunt întotdeauna disponibile în timp util, astfel încât Uniunea să își îndeplinească toate obligațiile financiare pe care le are față de creditorii săi.
(5)	Ar trebui să fie posibilă mobilizarea creditelor necesare în bugetul Uniunii peste plafoanele cadrului financiar multianual pentru asistența financiară suplimentară acordată Ucrainei. Respectiva posibilitate nu ar trebui să aducă atingere obligației de a respecta plafonul resurselor proprii prevăzut la articolul 3 alineatul (1) din Decizia (UE, Euratom) 2020/2053 a Consiliului.
(6)	În vederea acordării de sprijin Ucrainei în condiții foarte avantajoase, este oportun să se instituie un nou instrument special tematic – instrumentul „Împrumutul pentru sprijinirea Ucrainei”, care să permită finanțarea costurilor cu serviciul datoriei. Costurile cu serviciul datoriei cuprind costurile de finanțare și costurile de emitere și gestionare a lichidităților, datorate în ceea ce privește fondurile împrumutate de pe piețele de capital pentru un împrumut acordat Ucrainei care urmează să fie pus în aplicare în cadrul cooperării consolidate. Având în vedere că se preconizează că aceste costuri cu serviciul datoriei legate de împrumutul acordat Ucrainei vor începe să fie facturate în ultimul an al cadrului financiar multianual pentru perioada 2021-2027, este oportun să se ia în considerare disponibilitățile bugetare din alte instrumente speciale, ținând seama, în același timp, de normele sectoriale aplicabile, de orice obligație juridică sau de altă natură, inclusiv în temeiul articolului 10a din Regulamentul (UE, Euratom) 2020/2093 al Consiliului[footnoteRef:8], de priorități, de o gestiune bugetară prudentă și de buna gestiune financiară, atunci când se mobilizează instrumentul „Împrumutul pentru sprijinirea Ucrainei în cadrul procedurii bugetare.  [8: 	Regulamentul (UE, Euratom) 2020/2093 al Consiliului din 17 decembrie 2020 de stabilire a cadrului financiar multianual pentru perioada 2021-2027 (JO L 433 I, 22.12.2020, p. 11).] 

(7)	Având în vedere urgența impusă de nevoile excepționale ale Ucrainei în contextul războiului de agresiune neprovocat și nejustificat al Rusiei, se consideră oportun să se invoce excepția de la termenul de opt săptămâni prevăzută la articolul 4 din Protocolul nr. 1 privind rolul parlamentelor naționale în Uniunea Europeană, anexat la Tratatul privind Uniunea Europeană, la Tratatul privind funcționarea Uniunii Europene și la Tratatul de instituire a Comunității Europene a Energiei Atomice.
(8)	Prin urmare, Regulamentul (UE, Euratom) 2020/2093 al Consiliului ar trebui să fie modificat în consecință.
(9)	Având în vedere situația din Ucraina și pentru a permite aplicarea promptă a măsurilor prevăzute în prezentul regulament, acesta ar trebui să intre în vigoare în regim de urgență în ziua următoare datei publicării în Jurnalul Oficial al Uniunii Europene,
ADOPTĂ PREZENTUL REGULAMENT:
Articolul 1
Regulamentul (UE, Euratom) 2020/2093 se modifică după cum urmează:
Articolul 2 se modifică după cum urmează:
la alineatul (2), primul paragraf se înlocuiește cu următorul text:
„(2) În cazul în care este necesară utilizarea resurselor din instrumentele speciale prevăzute la articolele 8, 9, 10, 10a, 10b. 10c și 12, creditele de angajament și creditele de plată corespunzătoare se înscriu în buget peste plafoanele relevante din CFM.”
la alineatul (3)al articolului 2 alineatul (3) din Regulamentul (UE, Euratom) 2020/2093 se adaugă următorul paragraf:
[bookmark: _Hlk219061353]„În cazul în care este necesar să se mobilizeze o garanție pentru asistența financiară acordată Ucrainei care urmează să fie pus în aplicare în cadrul cooperării consolidatei în temeiul Regulamentului (UE) XXX/XXX al Parlamentului European și al Consiliului și autorizat în conformitate cu articolul 223 alineatul (1) din Regulamentul (UE, Euratom) 2024/2509 al Parlamentului European și al Consiliului, cuantumul necesar se mobilizează peste plafoanele din CFM. ”
se introduce următorul articol 10c:
„Articolul 10c
Instrumentul «Împrumutul pentru sprijinirea Ucrainei»
Instrumentul «Împrumutul pentru sprijinirea Ucrainei» poate fi utilizat exclusiv în scopul finanțării costurilor cu serviciul datoriei aferente unui împrumut acordat Ucrainei care urmează să fie pus în aplicare în cadrul cooperării consolidate. Instrumentul «Împrumutul pentru sprijinirea Ucrainei» poate fi mobilizat de către Parlamentul European și Consiliu în cadrul procedurii bugetare prevăzute la articolul 314 din TFUE.”
Articolul 2 
Prezentul regulament intră în vigoare în ziua următoare datei publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles,
	Pentru Consiliu
	Președintele

